**ELŐTERJESZTÉS**

**Körmend Város Önkormányzata Képviselő-testületének 2018. február 28-i ülésére**

**Tárgy:** pályázat benyújtása Európa a polgárokért program keretében

Tisztelt Képviselő-testület!

Az Európai Unió **Európa a polgárokért** programja lehetőséget biztosít az EU területén található települések számára, hogy egy választott témában nemzetközi együttműködések keretében szemléletformáló, az európai polgári öntudatot erősítő projekteket készítsenek.

**A projekt leírása:**

A projektben a tervek szerint öt város, a németországi Bergen, a szlovéniai Muraszombat, a csehországi Roznov pod Radhostem, a lengyelországi Srem és Körmend városa venne részt. A projekt vezető partnere, ez által a pályázat benyújtója Bergen. A megcélzott alprogram az Európai emlékezet, azon belül ***1989-Demokratikus forradalmak Közép- és Kelet-Európában, valamint a berlini fal leomlása***.

Sikeres pályázat esetén a fenti témával kapcsolatban, az öt város szakértőit bevonva egy film készül a projekt célcsoportja, a fiatalság (14-20 éves korosztály) számára. Minden város részt vesz minden munkafolyamatban, a munka egészét Bergen koordinálja.

A projektben igényelhető támogatás: 100 000 €

A pályázók számára ezen az összegen felül kötelező önerővel hozzájárulni a megvalósításhoz, melynek mértéke nincs meghatározva. Előzetes költségkalkulációnk alapján a Körmendre eső önrész összege ***800 €.***

A pályázat benyújtási határideje: 2018. március 1., a megvalósítása a 2019-es évben lesz esedékes.

Kérem a tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.

**Határozati javaslat:**

Körmend Város Önkormányzata Képviselő-testülete

1. **támogatja, hogy az Európai Unió Európa a polgárokért programja keretében** az Európai emlékezet alprogram ***1989-Demokratikus forradalmak Közép- és Kelet-Európában, valamint a berlini fal leomlása*** témában a németországi Bergen által benyújtott támogatási kérelemben Körmend Város Önkormányzata partnerként szerepeljen.
2. kijelenti, hogy sikeres pályázat esetén a felmerülő ***800 € önerő*** Körmend Város Önkormányzata 2019. évi költségvetésében biztosított.
3. felhatalmazza a polgármestert, hogy a projekttel kapcsolatos dokumentumokat aláírja.

Felelős: polgármester

Határidő: 2018. március 1. – a pályázat beadása

Körmend, 2018. február 21.

**Bebes István  
 polgármester**